For 8-10 dage siden købte jeg hos COOP en såkaldt brontosaurus-steak, som er en stor (dele)bøf på 400 g skåret af oksebovklump. Jeg lader gerne bøffer "modne" i køleskab, indtil omkring sidste anvendelsesdag, så synes jeg, at de smager bedre. Faktisk er jeg ret imponeret over både smag og mørhed af denne forholdsvis billige supermarkedesbøf. At den også lige fik en halv times tur i en god marinade, inden den røg på grillpanden, trak naturligvis heller ikke fra.
1 brontosaurus-steak à ca 400 g - eller anden stor ikke for tyk bøf
Bland rosmarin, sennep, hvidløg, olivenolie, salt og peber i en frysepose. Kom bøffen i posen og sørg for, at den er godt dækket af marinaden. Lad bøffen trække ca en halv time ved stuetemperatur. Vend posen et par gange under vejs og "massér" gerne bøffen lidt igennem posen.
200 g små peberfrugter gerne i forskellig farve - halveret på langs og befriet for frøhus og kerner.
½ lille rødløg - meget finthakket
6 cornichoner - finthakket